open-index/open-wikipedia-markdown huggingface dataset:
Αντουανέτα της Σαξονίας-Αλτεμβούργου

H **Αντωνία** (γερμ. *Antoinette von Sachsen-Aletnburg von Wettin*, 17 Απριλίου 1838 - 13 Οκτωβρίου 1908) του Οίκου των Βέττιν ήταν πριγκίπισσα της Σαξονίας-Αλτεμβούργου και με το γάμο της έγινε δούκισσα του Άνχαλτ.

## Βιογραφία
Η *Αντωνία Καρλόττα Μαρία Ιωσηφίνα Καρολίνα Φρίντα* γεννήθηκε στο Μπάμπεργκ και ήταν το δεύτερο παιδί και η δεύτερη κόρη του Εδουάρδου της Σαξονίας-Αλτεμβούργου και της Αμαλίας των Χοεντσόλλερν-Ζίγκμαρινγκεν, κόρης του Καρόλου του Χοεντσόλλερν-Ζίγκμαρινγκεν.

Απεβίωσε σε ηλικία 70 ετών στο Μπέρχτεσγκαντεν.

## Οικογένεια
Παντρεύτηκε το 1854 το Φρειδερίκο Α΄ του Άνχαλτ και είχε έξι τέκνα:
* Λεοπόλδος (1855 - 1886), Διάδοχος του Άνχαλτ, παντρεύτηκε την Ελισάβετ της Έσσης-Κάσσελ.
* Φρειδερίκος Β΄ (1856 - 1918), Δούκας του Άνχαλτ, παντρεύτηκε τη Μαρία της Βάδης.
* Ελισάβετ (1857 - 1933), παντρεύτηκε τον Αδόλφο Φρειδερίκο Ε΄ του Μεκλεμβούργου-Στρέλιτς.
* Εδουάρδος (1861 - 1918), Δούκας του Άνχαλτ, παντρεύτηκε τη Λουίζα της Σαξονίας-Αλτεμβούργου.
* Αριβέρτος (1866 - 1933), Πρίγκιπας του Άνχαλτ, παντρεύτηκε τη Μαρία Λουίζα του Σλέσβιχ-Χόλσταϊν.
* Αλεξάνδρα (1868 - 1958), παντρεύτηκε το Ζίτσο του Σβάρτσμπουργκ.

## Πρόγονοι

## Πηγές
* "Duke of Anhalt Is Dead", *[[The New York Times]]*, Dessau, 25 January 1904
*  Theroff, Paul. "Anhalt". Retrieved 2008-12-19.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Αλτεμβούργου
Κατηγορία:Γερμανίδες δούκισσες
Πετράλωνα Μεσσηνίας

Τα **Πετράλωνα** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 58 κατοίκους, σύμφωνα με την Απογραφή του 2011.

## Πληροφορίες
Τα Πετράλωνα ανήκουν στην Κοινότητα Αρχαίας Μεσσήνης και υπάγονται στη Δημοτική Ενότητα Ιθώμης, με έδρα τη Βαλύρα. Βρίσκονται σε υψόμετρο 393 μέτρων και απέχουν από την Καλαμάτα 37 χιλιόμετρα. Πήραν το όνομά τους από 2 πέτρινα αλώνια, που βρίσκονται στο ψηλότερο σημείο του χωριού.

## Ανδρομονάστηρο
Κοντά στα Πετράλωνα βρίσκεται το **Ανδρομονάστηρο**, ή Μονή Μεταμορφώσεως του Σωτήρος, και ανήκει στη Μονή Βουλκάνου. Η Μονή ιδρύθηκε στα τέλη του 12ου, ή στις αρχές του 13ου αιώνα και έχει μορφή φρουρίου. Η ονομασία Ανδρομονάστηρο, δόθηκε για να ξεχωρίζει από τη γειτονική Μονή Ζωοδόχου Πηγής Σαμαρίνας, που ήταν γυναικεία.

## Διοικητικές μεταβολές

* 17-06-1897, ο οικισμός Πετράλωνα προσαρτάται στο Δήμο Ιθώμης.
* 31-08-1912, ο οικισμός Πετράλωνα αποσπάται από το Δήμο Ιθώμης και προσαρτάται στην Κοινότητα Κεφαληνού.
* 12-05-1924, ο οικισμός Πετράλωνα αποσπάται από την Κοινότητα Κεφαληνού και προσαρτάται στην Κοινότητα Μαυρομματίου Ιθώμης.
* 04-12-1997, ο οικισμός Πετράλωνα αποσπάται από την Κοινότητα Μαυρομματίου Ιθώμης και προσαρτάται στο Δήμο Ιθώμης.
* 07-06-2010, ο οικισμός Πετράλωνα αποσπάται από το Δήμο Ιθώμης και προσαρτάται στο Δήμο Μεσσήνης.

## Εξωτερικοί σύνδεσμοι

* Πετράλωνα Μεσσηνίας (Ιστοσελίδα του χωριού)
* Ανδρομονάστηρο (Ι.Μ. Μεταμόρφωσης Σωτήρος) - Μεσσηνία (βίντεο στο youtube)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Μαρία Γασπαρίνα της Σαξονίας-Αλτεμβούργου

H **Μαρία Γασπαρίνα** (γερμ. *Marie Gasparine von Sachsen-Aletnburg von Wettin*, 28 Ιουνίου 1845 - 5 Ιουλίου 1930) από τον Οίκο των Βέττιν ήταν κόρη του Πρίγκιπα της Σαξονίας-Αλτεμβούργου και με τον γάμο της έγινε πριγκίπισσα του Σβάρτσμπουργκ-Ζόντερσχαουζεν.

## Βιογραφία
Η *Μαρία Γασπαρίνα Αμαλία Αντωνία Καρολίνα Ελισάβετ Λουίζα* ήταν η τρίτη κόρη του Εδουάρδου της Σαξονίας-Αλτεμβούργου και της Λουίζας Καρολίνας Ρόυς, κόρης του Ερρίκου Λ΄ του Καίστριτς.

## Οικογένεια
Παντρεύτηκε το 1869 τον Κάρολο Γκύντερ του Σβάρτσμπουργκ-Ζόντερσχαουζεν. Δεν απέκτησαν απογόνους.

## Πρόγονοι

## Πηγές
* Lundy, Darryl. "Marie Gasparine Prinzessin von Sachsen-Altenburg". *Thepeerage.com*. Retrieved 10 January 2010.
* "Court And Official News; The Prince of Wales And His Destined Bride", *The Manchester Guardian*, 6 July 1858

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Αλτεμβούργου
Ευάγγελος Ελευθερίου

Ο **Ευάγγελος Ελευθερίου** είναι Έλληνας ηλεκτρολόγος μηχανολόγος. 

Είναι συνεργάτης της IBM και υπεύθυνος για το Τμήμα Υπολογιστικού Νέφους και Υποδομής Υπολογιστών στο εργαστήριο της IBM στην Ελβετία. Είναι επίσης ο υπεύθυνος της ομάδας Τεχνολογιών Μνήμης και Γνωστικής στο ίδιο εργαστήριο.

## Εκπαίδευση και ερευνητικά ενδιαφέροντα
Ο Ελευθερίου αποφοίτησε το 1979 από το Πανεπιστήμιο Πατρών, όπου έλαβε το πτυχίο του ηλεκτρολόγου μηχανολόγου. Μετά φοίτησε στο Πανεπιστήμιο Κάρλτον στην Οτάβα του Καναδά, όπου έλαβε μεταπτυχιακό (1981) και διδακτορικό (1985) πάνω στην ηλεκτρολογία μηχανολογία.

Έγινε μέλος του ερευνητικού διδακτικού προσωπικού του εργαστηρίου της ΙΒΜ, που εδρεύει στην Ελβετία, το 1986. Σήμερα διευθύνει το Τμήμα Υπολογιστικού Νέφους και Υποδομής Υπολογιστών.

Έχει συγγράψει περίπου 200 ερευνητικές μελέτες.

## Βραβεία και τιμές
* Εκλεγμένο μέλος της National Academy of Engineering - 2018 για την συνεισφορά του στην ψηφιακή αποθήκευση και στις τεχνολογίες νανοτοποθέτησης.
* Συνεργάτης του IEEE, 2001

* 2005 Βραβείο τεχνολογίας από το ίδρυμα Eduard Rhein, Γερμανία

* Συνεργάτης του ΙΒΜ, 2005

* Μέλος της Ακαδημίας Τεχνολογίας του ΙΒΜ, 2005

* IEEE Control System Society’s Control Systems Technology Award, December 2009

* Επίτιμος διδάκτορας στο Πανεπιστήμιο Πατρών, 9 Νοεμβρίου 2016
## Παραπομπές


Κατηγορία:Έλληνες ηλεκτρολόγοι μηχανικοί
Κατηγορία:Απόφοιτοι του Πανεπιστημίου Πατρών
Αριστείδης Πατρινός

Ο **Αριστείδης Πατρινός** είναι πρωτοπόρος στην συνθετική βιολογία και πρώην διευθυντής του "Human Genome Project" (Πρόγραμμα Ανθρώπινου Γονιδιώματος).

## Βιογραφία
Γεννήθηκε το 1947 από Έλληνες γονείς στην Αλεξάνδρεια της Αιγύπτου. Αποφοίτησε από ελληνικά και βρετανικά σχολεία και το 1965 εγκατέλειψε το Κάιρο για να εγκατασταθεί στην Αθήνα. Σπούδασε ηλεκτρολόγος μηχανικός και μηχανολόγος μηχανικός στο Εθνικό Μετσόβιο Πολυτεχνείο. Με την αποφοίτησή του το 1970, μετακόμισε στις ΗΠΑ και σπούδασε στο Σικάγο, στο *Northwestern University*. Το 1975 έλαβε το διδακτορικό και μετακόμισε στη Νέα Υόρκη, όπου δίδαξε στο Πανεπιστήμιο του Ρότσεστερ. Από αυτή την θέση συνεργάστηκε με το Τμήμα Ενέργειας και τα συνεργαζόμενα εργαστήριά του στην Νέα Υόρκη και στο Τενεσί. Εγκαταστάθηκε τελικά στην Ουάσινγκτον και έγινε μέλος πλήρους απασχόλησης στο Τμήμα Ενέργειας των ΗΠΑ.

## Βραβεία
Ο Πατρινός έχει λάβει δυο βραβεία *Secretary's Gold Honor* από το Τμήμα Ενέργειας και τρία βραβεία *Presidential Rank Awards*, αλλά και αρκετά τιμητικά βραβεία.

## Εξωτερικοί σύνδεσμοι
*Aristides A. N. Patrinos Deputy Director for Research
*Dr. Aristides Patrinos Named President of Synthetic Genomics, Inc.
*The scientist behind the miracle of synthetic biology

Κατηγορία:Έλληνες βιολόγοι
Λουίζα Καρλόττα της Σαξονίας-Αλτεμβούργου

H **Λουίζα Καρλόττα** (γερμ. *Louise Charlotte von Sachsen-Altenburg von Wettin*, 1 Αυγούστου 1873 - 14 Απριλίου 1953) του Οίκου των Βέττιν ήταν πριγκίπισσα της Σαξονίας-Αλτεμβούργου και με τον γάμο της έγινε πριγκίπισσα του Άνχαλτ.

## Βιογραφία
Η *Μαρία Αγνή Λουίζα Καρλόττα* ήταν το πέμπτο παιδί και η τέταρτη (τρίτη επιζήσασα) κόρη του Μαυρίκιου της Σαξονίας-Αλτεμβούργου και της Αυγούστας, κόρης του Βερνάρδου Β΄ της Σαξονίας-Μάινινγκεν.

## Οικογένεια
Παντρεύτηκε το 1895 τον Εδουάρδο του Άνχαλτ και είχε έξι τέκνα:
* Φρειδερίκη Μαργαρίτα (11 Ιανουαρίου - 18 Νοεμβρίου 1896).
**Λεοπόλδος Φρειδερίκος* Μαυρίκιος Ερνέστος Κωνσταντίνος Αριβέρτος Εδουάρδος (1897 - 1898).
*Μαρία Αυγούστα (1898 - 1983), παντρεύτηκε τον Ιωακείμ της Πρωσίας.
* Ιωακείμ Ερνέστος (1901 - 1947), Δούκας του Άνχαλτ.
* Ευγένιος (1903 - 1980), νυμφεύτηκε την Αναστασία Γιούνγκμαϊερ και είχε τέκνο:
** Αναστασία (γενν. 1940), παντρεύτηκε το Μαρία Εμμανουήλ του Μάισσεν.
* *Βόλφγκανγκ* Αλβέρτος Μαυρίκιος Φρειδερίκος Γουλιέλμος Ερνέστος (1912 - 1936).

## Πρόγονοι

## Πηγές
* Scott-Keltie, J. (2016). The Statesman's Year-Book. Springer. p. 682. ISBN 9780230270299.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Αλτεμβούργου
Κατηγορία:Γερμανίδες δούκισσες
Κογχύλι Μεσσηνίας

Το **Κογχύλι** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 29 κατοίκους, σύμφωνα με την Απογραφή του 2011.

## Τοποθεσία
Το Κογχύλι ανήκει στην Κοινότητα Ζερμπισίων και υπάγεται στη Δημοτική Ενότητα Ιθώμης, με έδρα τη Βαλύρα. Βρίσκεται σε υψόμετρο 357 μέτρων κοντά στο χωριό Ζερμπίσια και απέχει 39 χιλιόμετρα από την Καλαμάτα. Μέχρι το 1956 ονομαζόταν **Λακακούκια**.

## Καστράκι
Πάνω από το Κογχύλι ήταν χτισμένο ένα μεσαιωνικό κάστρο, μάλλον πύργος, που οι ντόπιοι ονομάζουν **Καστράκι** και σήμερα απομένουν μόνο λίγα ερείπια.

## Διοικητικές μεταβολές

* 04-10-1889, ο οικισμός Λακακούκια προσαρτάται στο Δήμο Ιθώμης.
* 31-08-1912, ο οικισμός Λακακούκια αποσπάται από το Δήμο Ιθώμης και προσαρτάται στην Κοινότητα Ζερμπίστης, ή Ζερμπισίων.
* 21-05-1956, ο οικισμός Λακακούκια μετονομάζεται σε  Κογχύλι.
* 04-12-1997, ο οικισμός Κογχύλι αποσπάται από την Κοινότητα Ζερμπισίων και προσαρτάται στο Δήμο Ιθώμης.
* 07-06-2010, ο οικισμός Κογχύλι αποσπάται από το Δήμο Ιθώμης και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Αμπελόραχη Μεσσηνίας

Η **Αμπελόραχη** Ανδρούσας είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 23 κατοίκους, σύμφωνα με την Απογραφή του 2011.

## Πληροφορίες
Η Αμπελόραχη Ανδρούσας ανήκει στην Κοινότητα Εύας και υπάγεται στη Δημοτική Ενότητα Ανδρούσας, του Δήμου Μεσσήνης. Αναγνωρίσθηκε ως οικισμός, στις 09-05-2011.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Καλαμαράς Μεσσηνίας

Ο **Καλαμαράς** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 186 κατοίκους, σύμφωνα με την Απογραφή του 2011.

## Τοποθεσία
Ο Καλαμαράς ανήκει στην Κοινότητα Καλαμαρά, υπάγεται στη Δημοτική Ενότητα Ανδρούσας, του Δήμου Μεσσήνης και βρίσκεται σε υψόμετρο 39 μέτρων.

## Διοικητικές μεταβολές

* 21-04-1835, το χωριό Καλαμαράς προσαρτάται στο Δήμο Εύας.
* 31-08-1912, το χωριό Καλαμαράς αποσπάται από το Δήμο Εύας και προσαρτάται στην Κοινότητα Ναζηρίου.
* 16-07-1928, το χωριό Καλαμαράς αποσπάται από την Κοινότητα Εύας και ορίζεται έδρα της Κοινότητας Καλαμαρά.
* 24-05-1996, το χωριό Καλαμαράς αποσπάται από την Κοινότητα Καλαμαρά και προσαρτάται στην Κοινότητα Εύας.
* 04-12-1997, το χωριό Καλαμαράς αποσπάται από την Κοινότητα Εύας και προσαρτάται στο Δήμο Ανδρούσης.
* 07-06-2010, το χωριό Καλαμαράς αποσπάται από το Δήμο Ανδρούσης και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Διαχωρισμός γλώσσας

μικρογραφία| Η διαχωρισμένη γλώσσα μίας γυναίκας.
Ο **διαχωρισμός της γλώσσας**, είναι ένα είδος σωματικής τροποποίησης κατά το οποίο η γλώσσα κόβεται στο κέντρο από την άκρη της, όσο και από την κάτω πλευρά της βάσης της, δημιουργώντας έτσι μία διχάλα.  

## Κίνητρο
Αρκετοί αναφέρουν αυξημένη αίσθηση και βελτίωση όταν φιλούν, αλλά οι λόγοι μπορεί επίσης να είναι βαθύτεροι. Άλλοι λόγοι μπορεί να είναι, η προσωπική πρόκληση του εαυτού, η τελετουργική διέλευση, η αίσθηση του αυτοέλεγχου του σώματος ή η πνευματική σύνδεση. Όπως όλες οι τροποποιήσεις του σώματος, μπορεί να χρησιμοποιηθεί για να ταυτιστεί κάποιος με μία συγκεκριμένη ομάδα ή για να διώξει εκείνους που βγάζουν γρήγορα συμπεράσματα με βάση την εξωτερική εμφάνιση. 

## Παραπομπές


Κατηγορία:Γλώσσα (ανατομία)
Κατηγορία:Τροποποίηση σώματος
Λούτσου Χάνια Μεσσηνίας

Τα **Λούτσου Χάνια** Αβραμιού είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 47 κατοίκους, σύμφωνα με την Απογραφή του 2011.

## Πληροφορίες
Τα Λούτσου Χάνια ανήκουν στην Κοινότητα Αβραμιού και υπάγονται στη Δημοτική Ενότητα Μεσσήνης. Αναγνωρίσθηκαν ως οικισμός, στις 09-05-2011.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Μεγάλη Δούκισσα Ελισάβετ Μιχαήλοβνα της Ρωσίας

Η **Ελισάβετ Μιχαήλοβνα** (ρωσ. *Елизавета Михайлова Романова/Yelizaveta Mikhailovna Romanova*, 26 Μαΐου 1826 - 28 Ιανουαρίου 1845) του Οίκου των Ρομανώφ ήταν μεγάλη δούκισσα της Ρωσίας και μετέπειτα δούκισσα του Νάσσαου.

## Βιογραφία

Γεννήθηκε στις 26 Μαΐου 1826 στη Μόσχα, και ήταν η δεύτερη κόρη του Μιχαήλ Πάβλοβιτς της Ρωσίας και της Καρλόττας της Βυρτεμβέργης (μετέπειτα ''Ελένης Πάβλοβνα''). Η Ελισάβετ, γνωστή στην οικογένειά της ως "*Λίλι*", πήρε το όνομα της από την θεία της, αυτοκράτειρα Ελισάβετ Αλεξέγιεβνα, που πέθανε λίγες μέρες πριν από την γέννησή της.

Μεγάλωσε με τα άλλα αδέλφια της στο Παλάτι Μιχαήλοφσκι στην Αγία Πετρούπολη. Η Ελισάβετ λέγεται ότι ήταν η ομορφότερη μεταξύ των αδελφών της, και όπως η μητέρα της, Ελένη Πάβλοβνα, ήταν χαριτωμένη με τρόπους και με καλή μόρφωση. Στα τέλη του 1843, ο Αδόλφος του Νάσσαου επισκέφτηκε την Αγία Πετρούπολη και γνώρισε την Ελισάβετ για πρώτη φορά. 

Η μητριά του Αδόλφου, Παυλίνα της Βυρτεμβέργης, ήταν μητρική θεία της Ελισάβετ. Ο Αδόλφος και η Ελισάβετ ερωτεύτηκαν και τελικά παντρεύτηκαν στις 31 Ιανουαρίου 1844 στην Αγία Πετρούπολη. Η Ελισάβετ ήταν 17 ετών και ο Αδόλφος ήταν 26 ετών. Μετά το γάμο, το ζευγάρι έμεινε στη Ρωσία για κάποιο χρονικό διάστημα, έως ότου μετακόμισαν στη Γερμανία και εγκατέστησαν στο Κάστρο Μπίμπριχ στο Βίζμπαντεν. Η Ελισάβετ ως δούκισσα του Νάσσαου ήταν δημοφιλής στον λαό.

Η Ελισάβετ και ο Αδόλφος είχαν ευτυχισμένο γάμο και η είδηση ότι ήταν έγκυος με το πρώτο τους παιδί έφερε ακόμα μεγάλη ευτυχία στο ζευγάρι. Πέθανε στις 28 Ιανουαρίου 1845 μετά από την γέννηση της θνησιγενούς κόρης της στο Βίζμπαντεν σε ηλικία 18 ετών.

## Οικογένεια
Παντρεύτηκε τον Αδόλφο του Νάσσαου, Μεγάλο Δούκα του Λουξεμβούργου, και απέκτησε:

* κόρη (28 Ιανουαρίου 1845), θνησιγενής.

## Τίτλοι
*26 Μαΐου 1826 – 31 Ιανουαρίου 1844: *Η Αυτοκρατορική Υψηλότητα* Μεγάλη Δούκισσα Ελισάβετ Μιχαήλοβνα της Ρωσίας
*31 Ιανουαρίου 1844 – 28 Ιανουαρίου 1845: *Η Αυτοκρατορική Υψηλότητα* Η Δούκισσα του Νάσσαου

## Παραπομπές


* Den russisk-ortodokse Sankt Elisabeths Kirke i Wiesbaden 
* Biografie, PDF-Dokument
* I. S. Semjonow: Christliche Dynastien in Europa (Христианские династии Европы), Olma Media Group, 2002, Seite 425 (russisch)
*  Elisabeth Michailowna in Wiesbaden
*  Site officiel du temple Sv.Elizavety

|-

Κατηγορία:Οίκος Ρομάνοφ
Κατηγορία:Οίκος του Νάσσαου
Κατηγορία:Ρώσοι ευγενείς
Κατηγορία:Γερμανοί ευγενείς
Κατηγορία:Μεγάλες Δούκισσες της Ρωσίας
Κατηγορία:Γερμανίδες δούκισσες
Ιστορία των Εβραίων στη Βόρεια Μακεδονία

[thumb|Η Αγία Τράπεζα της Τορά της συναγωγής Μπετ Γιακόβ στα [Σκόπια, Βόρεια Μακεδονία]]

Η **Ιστορία των Εβραίων στη Βόρεια Μακεδονία** ξεκίνησε κατά την διάρκεια της ρωμαϊκής αρχαιότητας, όταν οι Εβραίοι έφτασαν για πρώτη φορά στην περιοχή. Σήμερα, μετά το ολοκαύτωμα και την μετανάστευση, ειδικά προς το Ισραήλ, περίπου 200 Εβραίοι παραμένουν στην Βόρεια Μακεδονία, κυρίως στην πρωτεύουσα, τα Σκόπια, και ελάχιστοι στο Στιπ και τη Μπίτολα.

## Συλλογή

Αρχείο:Skopje Holocaust 1.jpg|Μεταφορά των τεφροδόχων που περιέχουν τις στάχτες των Εβραίων της Βόρειας Μακεδονίας που εκτελέστηκαν στην Τρεμπλίνκα από τους Ναζί.
Αρχείο:Skopje Holocaust 2.jpg|Διαθρησκευτική τελετή εγκαινίων του νέου Μουσείου Ολοκαυτώματος στα Σκόπια, Βόρεια Μακεδονία. Μέρος αυτής της τελετής ήταν και η υποδοχή των τεφροδόχων της Τρεμπλίνκα.
Αρχείο:Skopje Holocaust 3.jpg|Η πινακίδα του Μουσείου Ολοκαυτώματος στα Σκόπια, Βόρεια Μακεδονία, γραμμένη στα Σλαβομακεδονικά, Λαντίνο, Εβραϊκά και Αγγλικά.


## Παραπομπές
*
*
*
*
*

## Εξωτερικοί σύνδεσμοι
*Monastir: The Story of a Sephardic Community in Macedonia an online exhibition by Yad Vashem
*A website of the Jewish community in North Macedonia (in Macedonian)
*A comprehensive article about the past, present and future of Jewish life in North Macedonia 
*The Jews on the Balkans
*Jewish Communities In Macedonia Prior To 1941
*The History of the Jews in North Macedonia, from the Jewish Community in the Republic of North Macedonia 
* Empty Boxcars (2011) Documentary  *https://www.imdb.com/title/tt2153626/ at IMDb https://www.youtube.com/watch?v=_Czodj7ZDxw&index=2&list=PLniZPxMAxr_dvJOGKr9QvYXfa6NHIEmW_ link YouTube
*Clarifying 70 Years of Whitewashing and Inaccuracies: The Bulgarian Government and its Interaction with Jews During the Holocaust http://www.yumpu.com/en/document/view/12340342/clarifying-70-years-of-whitewashing-and-shelomo-alfassa
*The Miraculous Rescue of the Bulgarian Jews during the Holocaust (1939–1945) (The Bulgarian Miracle) (Part 1) by Dr. Marcel Israel http://esefarad.com/?p=37366

Βορεια Μακεδονια
Εβραιοι
Βορεια Μακεδονια
Ιστορία των Εβραίων στο Μοναστήρι

Η **Ιστορία των Εβραίων στο Μοναστήρι** ξεκίνησε πριν διακόσια χρόνια.

Η επαρχία Μοναστηρίου ήταν ένα βιλαέτι της Οθωμανικής Αυτοκρατορίας, που δημιουργήθηκε το 1864 και περιείχε εδάφη της σημερινής Αλβανίας, Ελλάδας και Βόρειας Μακεδονίας.

Στις 11 Μαρτίου 1943, η εβραϊκή κοινότητα του Μοναστηρίου, που θεωρούνταν ιστορικά η μεγαλύτερη σε πληθυσμό εβραϊκή κοινότητα στην Βόρεια Μακεδονία, εξορίστηκε. Οι Εβραίοι, που κατάγονταν από την πόλη που ήταν γνωστή από το 1913 ως Μπίτολα, συνεχίζουν να την αποκαλούν με το όνομα που έφερε καθ'βόλη την διάρκεια των αιώνων της οθωμανικής κατοχής: Μοναστήρι.

Από το 1941 μέχρι το 1944, η Βουλγαρία, σε συμμαχία με την ναζιστική Γερμανία, κατέλαβε την γιουγκοσλαβική επαρχία της Μακεδονίας. Στις 11 Μαρτίου 1943, σε συνεργασία με τους Γερμανούς, οι Βούλγαροι αξιωματικοί του στρατού και της αστυνομίας συνέλαβαν 3.276 άνδρες, γυναίκες και παιδιά από το Μοναστήρι, τους εξόρισαν σε εδάφη, που ήταν υπό γερμανικό έλεγχο, και τους έθεσαν υπό την επιτήρηση των Γερμανών αξιωματικών. Οι Γερμανοί οδήγησαν τον εβραϊκό πληθυσμό του Μοναστηρίου και των περιχώρων στον θάνατο στο Στρατόπεδο εξόντωσης Τρεμπλίνκα ως μέρος του σχεδίου τους να θανατώσουν όλους τους Εβραίους, που διέμεναν σε ευρωπαϊκό έδαφος.

## Σημειώσεις
:*Στο άρθρο έχει ενσωματωθεί κείμενο από το Μουσείο Ολοκαυτώματος των ΗΠΑ με άδεια [[GFDL]].*

## Εξωτερικοί σύνδεσμοι

*Monastir: The Story of a Sephardic Community in Macedonia
*The Holocaust in Macedonia: Deportation of Monastir Jewry
*Tower of Faces: The Jewish Community of Monastir, Macedonia
*Jewish Community of Monastir: A Community in Flux
* Genealogical listing of Jews from Monastir who migrated to the United States and settled, mostly in Indianapolis, IN.
*The Jews Community of Monastir (Bitola) Macedonia - A full history of the departed community 

Κατηγορία:Ιστορία της Γιουγκοσλαβικής Μακεδονίας κατά τον Β΄ Παγκόσμιο Πόλεμο
Θρησκεία στην Αλβανία

Στην Αλβανία η πλειοψηφούσα θρησκεία (το 50%) είναι το Ισλάμ και ειδικότερα το Σουνιτικό Ισλάμ ενώ υπάρχουν και αρκετοί Σιίτες Μπεκτασίδες. Οι χριστιανοί στην Αλβανία αποτελούν συνολικά το 16% του πληθυσμού και είναι κυρίως Καθολικοί Χριστιανοί, Ορθόδοξοι Χριστιανοί, ενώ σε άνοδο βρίσκονται και διάφορες προτεσταντικές εκκλησίες που δρουν ιεραποστολικά. Στην Αλβανία ζουν και ελάχιστοι Εβραίοι, ενώ μεγάλο μέρος του πληθυσμού δηλώνουν άθεοι ή είναι θρησκευτικά αδιάφοροι. Στην Αλβανία η θρησκεία δεν ήταν ποτέ σημαντικός παράγοντας στην ζωή των Αλβανών, ενώ είναι πολύ συνηθισμένοι οι μικτοί γάμοι μεταξύ διαφορετικών θρησκειών. Η Αλβανία, επί κομμουνιστικού καθεστώτος του Ενβέρ Χότζα, ήταν το πρώτο και μοναδικό επίσημα άθεο κράτος του κόσμου και η θρησκεία ήταν αυστηρά απαγορευμένη.

## Θρησκείες

### Ισλάμ
Το Ισλάμ έφτασε στην Αλβανία τον 15ο αιώνα μ.Χ., μετά τις Οθωμανικές κατακτήσεις στην περιοχή. Είναι η μεγαλύτερη θρησκευτική ομάδα της χώρας, με το 50% του πληθυσμού να την ακολουθεί. 

### Χριστιανισμός

#### Ορθοδοξία
Σύμφωνα με την απογραφή του 2023, το 7% των Αλβανών ακολουθεί την Αλβανική Ορθόδοξη εκκλησία. Τρεις εθνικές ομάδες οι Αλβανοί, οι Έλληνες και οι Βλάχοι, αποτελούν το μεγαλύτερο ποσοστό Ορθοδόξων.

Παρόλο που η ορθόδοξη εκκλησία της Αλβανίας υπάρχει από τον 2ο αιώνα μ.Χ., και η Ορθοδοξία έφτανε μέχρι το 20% του πληθυσμού, η πρώτη ακολουθία στα Αλβανικά δεν έγινε στην Αλβανία, αλλά στην Μασαχουσέτη.

#### Καθολικισμός
Το 2011 διαπιστώθηκε ότι το 10.03% των Αλβανών ακολουθούν τον Ρωμαιοκαθολικισμό. Η Αλβανία στο παρελθόν είχε δεκαοχτώ επισκοπές, από τις οποίες κάποιες είχαν ασταμάτητη ιστορία από την αρχή του Χριστιανισμού. Η χώρα ιστορικά είχε ηγηθεί από πολλούς καθολικούς ηγέτες, κάτι που ήταν εναντίον στην επιρροή της Ορθοδοξίας και των Ορθοδόξων χωρών των Βαλκανίων. Παλαιοί Ορθόδοξοι ηγέτες γινόντουσαν καθολικοί, μονάχα για να αποφύγουν τον πιθανό εθνικό κίνδυνο από άλλα έθνη της περιοχής.

Υπάρχει επίσης πληθυσμός πιστών της Ελληνικής Καθολικής Εκκλησίας. Αυτοί είναι στο πληθυσμό περίπου 4 χιλιάδες.

#### Προτεσταντισμός
Υπάρχει μία μικρή Αλβανική Ευαγγελική εκκλησία, η οποία παρόλο που ιδρύθηκε το 1887, αναγνωρίστηκε από το Αλβανικό κράτος μόνο τον Μάρτιο του 2011. 

### Ιουδαϊσμός
Ο πληθυσμός των Εβραίων στην Αλβανία είναι μόνο γύρω στα 150 άτομα. 

## Αθεϊσμός
Ιστορικά ο αθεϊσμός ήταν πολύ δημοφιλής ανάμεσα στους Αλβανούς. Ειδικά, κατά την διάρκεια του Ένβερ Χότζα, όπου το κράτος θεωρήθηκε ως "το πρώτο κοσμικό έθνος", απαγορεύτηκαν όλες οι Θρησκείες. Ακόμη και σήμερα, μετά την πτώση του κομμουνισμού, πολλοί Αλβανοί, είναι άθεοι ή αγνωστικιστές.

## Παραπομπές



Αλβανια
Κατηγορία:Πολιτισμός της Αλβανίας
Φρίσλαντ

Το όνομα Φρίσλαντ (*Friesland*) μπορεί να αναφέρεται:
* στην Επαρχία Φρίσλαντ της Ολλανδίας
* στην περιοχή της Φρισίας, που μοιράζεται μεταξύ Γερμανίας και Ολλανδίας
* στο νομό Φρίσλαντ της Κάτω Σαξονίας στη Γερμανία
* στο όρος Φρίσλαντ της Ανταρκτικής στα Νότια Σέτλαντ
* στο φανταστικό νησί Φρίσλαντ, που εσφαλμένα εμφανιζόταν σε μεσαιωνικούς χάρτες
* στην ολλανδική γαλακτοκομική εταιρεία Friesland Foods (Koninklijke Friesland Foods N.V.), πλέον μέρος της εταιρείας Koninklijke FrieslandCampina N.V.
Μεγάλη Δούκισσα Αικατερίνη Μιχαήλοβνα της Ρωσίας

Η **Αικατερίνη Μιχαήλοβνα** (ρωσ. *Екатерина Михайлова Романова/Yekaterina Mikhailovna Romanova*, 28 Αυγούστου 1827 - 12 Μαΐου 1894) του Οίκου των Ρομανώφ ήταν μεγάλη δούκισσα της Ρωσίας και μετέπειτα μεγάλη δούκισσα του Μεκλεμβούργου-Σβερίν.

## Βιογραφία
Γεννήθηκε στις 28 Αυγούστου 1827 στην Αγία Πετρούπολη, και ήταν η τρίτη κόρη του Μιχαήλ Πάβλοβιτς της Ρωσίας και της Καρλόττας της Βυρτεμβέργης.

Στις 16 Φεβρουαρίου 1851 η Αικατερίνη παντρεύτηκε το Γεώργιο Αύγουστο του Μεκλεμβούργου-Στρέλιτς. Μαζί απέκτησαν πέντε παιδιά:
*το Νικόλαο (12 Ιουλίου 1854), θνησιγενής.
*την Ελένη (1857 - 1936), παντρεύτηκε τον Αλβέρτο της Σαξονίας-Αλτεμβούργου. Δεν απέκτησαν παιδιά.
*το Γεώργιο Αλέξανδρο (1859 - 1909), παντρεύτηκε τη Νατάλια Φεοντόροβνα Βανλιάρσκαγια. Απέκτησαν 4 παιδιά.
*τη Μαρία Φρειδερίκη (1861), θνησιγενής.
*τον Κάρολο Μιχαήλ (1863 - 1934).

Πέθανε στις 12 Μαΐου 1894 στην Αγία Πετρούπολη σε ηλικία 66 ετών.

## Παραπομπές


* A. Danilov, *Les Romanov: l'histoire de la dynastie*, OLMA-Press, 2004
* M. Eksmo, *Chronique biographiques*, 2007
* Niederhauser Emil – Szvák Gyula: *A Romanovok*; Pannonica Kiadó, 2002; 
* Életrajzi adatok
* Képek, érdekességek  
* Григорян В. Г. Романовы. Биографический справочник.— М.: АСТ, 2007, с.512, ISBN 5-17-038050-X
* Пчелов Е. В. Романовы. История династии.— М.:ОЛМА-ПРЕСС,2004.
* Данилова А. Судьбы закон печальный. Жены сыновей Павла I. Биографические хроники.— М.:Эксмо,2007.

Κατηγορία:Οίκος Ρομάνοφ
Κατηγορία:Οίκος του Μεκλεμβούργου
Κατηγορία:Ρώσοι ευγενείς
Κατηγορία:Γερμανοί ευγενείς
Κατηγορία:Μεγάλες Δούκισσες της Ρωσίας
Μεγάλη Δούκισσα Αλεξάνδρα Μιχαήλοβνα της Ρωσίας

Η **Αλεξάνδρα Μιχαήλοβνα** (ρωσ. *Алекса́ндра Михайлова Романова/Aleksandra Mikhailovna Romanova*, 28 Ιανουαρίου 1831 - 27 Μαρτίου 1832) του Οίκου των Ρομανώφ ήταν μεγάλη δούκισσα της Ρωσίας.

## Βιογραφία
Γεννήθηκε στις 28 Ιανουαρίου 1831 στη Μόσχα, και ήταν η τέταρτη κόρη του Μιχαήλ Πάβλοβιτς της Ρωσίας και της Καρλόττας της Βυρτεμβέργης (μετέπειτα ''Ελένης Πάβλοβνα''). 

Πέθανε στις 27 Μαρτίου 1832 στη Μόσχα σε ηλικία 1 έτους.

## Τίτλοι
*28 Ιανουαρίου 1831 – 27 Μαρτίου 1832: *Η Αυτοκρατορική Υψηλότητα* Μεγάλη Δούκισσα Αλεξάνδρα Μιχαήλοβνα της Ρωσίας

## Παραπομπές


* Burial information of Alexandra Mikhailovna Romanov

Κατηγορία:Οίκος Ρομάνοφ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Ιγνάτιος Βουλγαρίας

Ο **Ιγνάτιος** () ήταν Πατριάρχης της Βουλγαρικής Ορθόδοξης Εκκλησίας κατά τον 13ο αιώνα, κατά τη διάρκεια της περιόδου βασιλείας του Αυτοκράτορα Κωνσταντίνου Τιχ (βασίλευσε μεταξύ 1257-1277). Είναι καταγεγραμμένος ως ο τέταρτος Πατριάρχης της Βουλγαρικής Εκκλησίας με έδρα το Τάρνοβο εντός του μεσαιωνικού *[[Βιβλίο του Μπόριλ|Βιβλίου του Μπόριλ]]*.

Το όνομα του Ιγνάτιου είναι συνδεδεμένο με την σταθερή θέση της Βουλγαρικής Εκκλησίας περί της διατήρησης της καθαρότητας της Ορθοδοξίας κατά τη διάρκεια της Δεύτερη Σύνοδος της Λυών, μεταξύ του 1272-1274. Κατά τη διάρκεια της συνόδου, ο Βυζαντινός Αυτοκράτορας Μιχαήλ Η΄ Παλαιολόγος και ο Οικουμενικός Πατριάρχης Κωνσταντινουπόλεως ήσαν θετικά διακείμενοι προς μία ένωση μεταξύ των Ανατολικών και Δυτικών Εκκλησιών, με απώτερο σκοπό την αποφυγή πολέμου με τον Κάρολο Α΄ της Νάπολης. Παράλληλα, αιτήθηκαν την διάλυση του Πατριαρχείου Βουλγαρίας. Από την πλευρά του, ο Πατριάρχης Ιγνάτιος αντιτάχθηκε σθεναρά στις συγκεκριμένες κινήσεις, με αποτέλεσμα να λάβει τον χαρακτηρισμό του «στύλου της Ορθοδοξίας».

Από εκείνη την χρονική περίοδο χρονολογείται η ιδέα, όπως αυτή παρουσιάζεται εντός της μεσαιωνική βουλγαρικής λογοτεχνίας, πως η πρωτεύουσα της Βουλγαρικής Αυτοκρατορίας, Τάρνοβο, αποτελούσε μία «Νέα Κωνσταντινούπολη» (χαρακτηρισμός αντίστοιχης σημασίας εκείνου της Τρίτης Ρώμης). Η πόλη αναφέρεται εντός λογοτεχνικών έργων της συγκεκριμένης περιόδου ως «Τσάρεβγκραντ Ταρνόβ» (μτφ. «αυτοκρατορική πόλη του Τάρνοβο»), ονομασία η οποία προέρχεται από την βουλγαρική ονομασία της Κωνσταντινούπολης ως Τσάριγκραντ.

## Παραπομπές


## Πηγές

*  
*  

Κατηγορία:Βούλγαροι του 13ου αιώνα
Κατηγορία:Πατριάρχες Βουλγαρίας
Εθνικό Πάρκο Νίζνιαγια Κάμα

μικρογραφία|282x282εσ|Εθνικό Πάρκο Νίζνιαγια Κάμα
Το **Εθνικό Πάρκο Νίζνιαγια Κάμα** (Ρωσικά:Национальный парк Нижняя Кама, Ταταρική Γλώσσα:Түбән Кама милли паркы) είναι ένα Εθνικό Πάρκο στο κέντρο της Ρωσίας, το οποίο βρίσκεται στις περιοχές *Tukayevsky* και *Yelabuzhsky* του Ταταρστάν.Ιδρύθηκε στις 20 Απριλίου 1991 για να προστατεύτουν τα κωνοφόρα δάση (κυρίως πεύκα) στις όχθες του ποταμού Κάμα.

## Τοποθεσία
αριστερά|μικρογραφία|241x241εσ|Μάλι Μπορ
Η έκταση του εθνικού πάρκου Νίζνιαγια Κάμα είναι 26.601 εκτάρια.Το εθνικό πάρκο αποτελείται από τρεις απομονωμένες ομάδες. Δύο από αυτούς - Μάλι Μπορ και Ταναγιάφσκαγια Ντάχα - βρίσκονται κοντά στην πόλη Γιελαμπούγκα, στη δεξιά όχθη του ποταμού Κάμα, ενώ η τρίτη, η Μπολσόι Μπορ, βρίσκεται στη χερσόνησο στην αριστερή όχθη του ποταμού Κάμα, έξω από πόλη Ναμπερέζνι Τσέλνι.Στα όρια του πάρκου στο ποτάμι Κάμα έχει χτιστεί δεξαμενή.Η δεξιά όχθη του ποταμού είναι ψηλή, με χαράδρες.Ο ποταμός Τοϊμά είναι ο μεγαλύτερος παραπόταμος του ποταμού Κάμα μέσα στο πάρκο. Σε αντίθεση με την δεξιά όχθη η αριστερή όχθη του Κάμα είναι επίπεδη.Κάτω από το φράγμα υπάρχουν τα λιβάδια Κάμα.Τα λιβάδια Κάμα και άλλα λιβάδια τα οποία βρίσκονται στη δεξιά όχθη αυτής της περιοχής ανήκουν επίσης στο πάρκο.
αριστερά|μικρογραφία|244x244εσ|Εθνικό Πάρκο Νίζνιαγια Κάμα

## Πανίδα
Στο πάρκο Νίζνιαγια Κάμα υπάρχουν 41 είδη θηλαστικών.Τα μεγάλα θηλαστικά που είναι ευρέως διαδεδομένα στο πάρκο περιλαμβάνουν άλκες, ζαρκάδια, αγριόχοιρους, λύγκες, ασβούς, κάστορες ευρασίας και ρακούν.Υπάρχουν πολλά είδη νυχτερίδων, μερικά από τα οποία είναι σπάνια.Το πάρκο έχει πάνω από 190 είδη πτηνών (μερικά από αυτά είναι το γεράκι, ο σταχτοτσικνιάς και η γκρίζα κουκουβάγια), 6 είδη ερπετών(κοινή οχιά,κορονέλλα,κονάκι), 10 είδη αμφιβίων(χωματόφρυνος,χτενοτρίτωνας) και 16 είδη ψαριών(πέρκα,τσιπούρα,γατόψαρο).

## Χλωρίδα
Η περιοχή καλύπτεται από δάση.Δάση υπάρχουν επίσης μακριά από την ακτή, ως απομονωμένες συστάδες.Η θέση του πάρκου είναι στα σύνορα τριών κλιματικών υποζώνων.Γ' αυτό το λόγο υπάρχουν διαφορετικά είδη δέντρων με το πιο συνηθισμένο είδος να είναι το πεύκο (65,4% της δασικής έκτασης).Υπάρχουν επίσης σε ένα βαθμό 19% το δέντρο σημύδα και σε ένα 6% ένα είδος λεύκης το *aspen*.

## Τουρισμός
Το εθνικό πάρκο Νίζνιαγια Κάμα δέχεται έναν αρκετά μεγάλο όγκο επισκεπτών.Κατά τη διάρκεια του χρόνου διοργανώνονται αρκετές τουριστικές εκδρομές.Υπάρχουν αξιοσημείωτες διαδρομές κατά μήκος των δασών, καθώς και θαλάσσιες διαδρομές κατά μήκος των ποταμών.

## Παραπομπές

# "Нижняя Кама Национальный парк" 
# "Национальный Парк Нижняя Кама"
# "Особо охраняемые природные территории России"
# А. Кусый, ed. (2007). Национальный парки России: Северо-Запад и центр. Вокруг света (in Russian). Вокруг света. pp. 35–55.

Κατηγορία:Ταταρστάν
Κατηγορία:Εθνικά πάρκα της Ευρώπης
Ουλουμπατλί Χασάν

Ο **Ουλουμπατλί Χασάν** ήταν ένας Οθωμανός πολεμιστής που πήρε μέρος στην πολιορκία της Κωνσταντινούπολης. Θεωρείται ένας πολύ σημαντικός μάρτυρας στην σημερινή Τουρκία.

Γεννήθηκε στο χωριό Ulubat, στην επαρχία της Προύσας. Σε ηλικία 25 ετών ήταν παρών στην Πολιορκία της Κωνσταντινούπολης (6 Απριλίου 1453 - 29 Μαΐου 1453). Οι Τούρκοι είχαν προσπαθήσει πολλές φορές να καταλάβουν το τελευταίο προπύργιο της Ρωμαϊκής Αυτοκρατορίας. Ωστόσο, παρά τις πολλές επιθέσεις και τους κανονιοβολισμούς, τα μεγάλα διπλά τείχη της Κωνσταντινούπολης κράτησαν για 53 ημέρες.

Στις 29 Μαϊου του 1453 οι Τούρκοι μπήκαν στην Κωνσταντινούπολη. Ο Χασάν ανέβηκε πρώτος στα τείχη της Κωνσταντινούπολης, ακολουθούμενος από τριάντα φίλους του. Κρατούσε ένα σπαθί, μια μικρή ασπίδα και την οθωμανική σημαία . Σκαρφάλωσε στα τείχη, έφτασε στην κορυφή και έβαλε την σημαία, την οποία υπερασπίστηκε μέχρι να φτάσουν οι υπόλοιποι τριάντα φίλοι του. Τελικά όμως έπεσε νεκρός από τα βέλη και τις πέτρες των Βυζαντινών. Οι Οθωμανοί εμψυχώθηκαν μόλις είδαν την σημαία τους να ανεμίζει στα τείχη της πόλης, ενώ αντίθετα οι Έλληνες απογοητεύθηκαν και έχασαν το ηθικό τους.

Γεννήθηκε σε ένα μικρό χωριό που ονομάζεται Ουλουμπάτ στην επαρχία της Προύσας.

Σε ηλικία 25 ετών ήταν παρών στην Πολιορκία της Κωνσταντινούπολης (6 Απριλίου 1453 – 29 Μαΐου 1453). Οι Τούρκοι είχαν προσπαθήσει να καταλάβουν τη μεγαλούπολη και το τελευταίο προπύργιο της Ρωμαϊκής Αυτοκρατορίας. Παρά τις πολλές επιθέσεις και τη σοβαρή σφυρηλάτηση από τα κανόνια, τα μεγάλα διπλά τείχη της Κωνσταντινούπολης κράτησαν για 53 ημέρες.

## Παραπομπές


Κατηγορία:Οθωμανοί
Σπύρος Σπαντίδας

Ο **Σπύρος Σπαντίδας** (γεν. 24 Ιουνίου 1968) είναι Έλληνας ηθοποιός και σκηνοθέτης.

## Βιογραφικό
Γεννήθηκε στις 24 Ιουνίου του 1968. Στις αρχές του 1990 ξεκίνησε τις σπουδές του ως ηθοποιός στη Δραματική Σχολή Θεοδοσιάδη απ' όπου αποφοίτησε το 1993. Παράλληλα με τις σπουδές του ξεκίνησε την πορεία του στο θέατρο λαμβάνοντας μέρος στην παράσταση Βάκχες στην Επίδαυρο ενώ έκανε το τηλεοπτικό του ντεμπούτο με ένα μικρό ρόλο στη σειρά *Φάκελλος Αμαζών*.

Την περίοδο 1994-1995 υποδύθηκε τον Δημήτρη στην κοινωνική σειρά της ΕΡΤ *Η Λυγερή*. Την ίδια σεζόν έπαιξε στο θέατρο στην παράσταση *Διπλό παιχνίδι*. Το 1997 έκανε μία έκτακτη εμφάνιση δύο επεισοδίων στην κωμική σειρά *[[Ντόλτσε Βίτα]]* ενώ ακολούθησε ένας ρόλος στη σειρά *Και οι παντρεμένοι έχουν ψυχή*. Τη σεζόν 1999-2000 πρωταγωνίστησε στην κωμική σειρά *Οι αναιδέστατοι* στην ΕΤ1 ενώ συμμετείχε και στην πρώτη σεζόν της παράστασης *Δεν βλέπω, δεν ακούω, δεν μιλάω*. Το 2002 εντάχθηκε στο πρωταγωνιστικό καστ της καθημερινής σειράς του Mega Channel *[[Απαγορευμένη Αγάπη]]* έχοντας το ρόλο του Αλέκου Τερζόγλου. Παρέμεινε στη σειρά για συνολικά τέσσερα χρόνια μέχρι και την ολοκλήρωσή της το καλοκαίρι του 2006. Ακολούθησε ο ρόλος του Κρητικού Κυριάκου Ξυδάκη στη δραματική σειρά του Στράτου Μαρκίδη *[[Της Αγάπης Μαχαιριά]]* στον ANT1. Ακολούθησαν διάφορες εμφανίσεις στις σειρές *[[Εντιμότατοι κερατάδες]]*, *[[Safe Sex|Safe Sex TV Stories]]*, '' Η εξαφάνιση'' και *[[Εργαζόμενη Γυναίκα]]*. Το 2009 πρωταγωνίστησε μαζί με τη Νίνα Λοτσάρη στο θρίλερ *Μοιραία σχέση* κάνοντας έτσι το κινηματογραφικό του ντεμπούτο.

Από το 2011 μέχρι και το 2016 συμμετείχε και πάλι στο ανέβασμα της θεατρικής παράστασης *Δεν βλέπω, δεν ακούω, δεν μιλάω* στο θέατρο Αθήνα αλλά και σε περιοδείες. Το 2014 επέστρεψε τηλεοπτικά με μία σύντομη εμφάνιση στη σειρά *[[Με τα παντελόνια κάτω]]*. Τη σεζόν 2014-2015 υποδύθηκε το δικηγόρο *Θωμά Νικολάου* στη δραματική σειρά *[[Δικαίωση]]* ενώ την επόμενη σεζόν εμφανίστηκε στην κωμική σειρά *Τρελή Οικογένεια*. Την περίοδο 2016-2018 σκηνοθέτησε και πρωταγωνίστησε στην παράσταση *Τα 39 σκαλοπάτια*. Την σεζόν 2019-2020 σκηνοθετεί την παράσταση *Το Λαχείο*.

## Φιλμογραφία
### Τηλεόραση

### Κινηματογράφος

## Θεατρογραφία

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Επαρχία Γκαρντάια

Η **Γκαρντάια** () είναι επαρχία (*[[βιλάγια]]*) στη νότια Αλγερία. Πρωτεύουσα της είναι η ομώνυμη πόλη. Η κοιλάδα Μ'Ζαμπ, που βρίσκεται στην επαρχία, είναι Μνημείο Παγκόσμιας Κληρονομιάς της UNESCO. Σύμφωνα με την απογραφή του 2008 έχει 363.598 κατοίκους. 

## Διοικητική διαίρεση
Η επαρχία αποτελείται από 9 διαμερίσματα, τα οποία χωρίζονται σε 13 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Μετλιλί
# Ελ Μενιά
# Μπουνουρά
# Μανσουρά
# **[[Διαμέρισμα Γκαρντάια|Γκαρντάια]]**
# Νταγιέτ Μπεντχαουά
# Ζελφανά
# Μπεριάν
# Ελ Γκεραρά

### Κοινότητες

# Μπεριάν 
# Μπουνουρά 
# Νταγιέτ Μπεντχαουά 
# Ελ Ατέφ
# Ελ Γκεραρά 
# Ελ Μενιά 
# '''Γκαρντάια
# Χασί Φεχάλ
# Χασί Γκαρά 
# Μανσουρά
# Μετλιλί
# Σεμπσέμπ
# Ζελφανά

## Παραπομπές



Γκαρνταια
Επαρχία Ρελιζάν

Το **Ρελιζάν** () είναι επαρχία (*[[βιλάγια]]*) της Αλγερίας. Πρωτεύουσα της επαρχίας είναι η ομώνυμη πόλη, ενώ σε άλλες πόλεις περιλαμβάνονται οι Μπενταούντ, Μπουζεγκζά, Χαμρί, Καλάα, Μαζουνά και Ζεμουρά. Σύμφωνα με την απογραφή του 2008 έχει 726.180 κατοίκους. 

## Διοικητική διαίρεση
Η επαρχία χωρίζεται σε 13 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 38 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αΐν Ταρίκ
# Αμί Μουσά
# Τζιντιουία
# Ελ Χ'Μαντνά
# Ελ Ματμάρ
# Μαζουνά
# Μεντές
# Ουέντ Ριού
# Ραμκά
# **[[Διαμέρισμα Ρελιζάν|Ρελιζάν]]
# [[Διαμέρισμα Σιντί Μ'χαμέντ Μπεν Άλι|Σιντί Μ'χαμέντ Μπεν Άλι]]
# [[Διαμέρισμα Γιελέλ|Γιελέλ]]
# [[Διαμέρισμα Ζεμουρά|Ζεμουρά]]


=== Κοινότητες ===

# [[Αΐν Ραχμά]]
# [[Αΐν Ταρίκ]]
# [[Αμί Μουσά]]
# [[Μπελασέλ Μπουζεγκζά]]
# [[Μπενταούντ]]
# [[Μπενί Ντεργκούν]]
# [[Μπενί Ζεντίς]]
# [[Νταρ Μπεν Αμπντελάχ]]
# [[Τζιντιουία]]
# [[Ελ Γκετάρ (Αλγερία)|Ελ Γκετάρ]]
# [[Ελ Χαμαντνά]]
# [[Ελ Χαμρί]]
# [[Ελ Χασί (Ρελιζάν)|Ελ Χασί]]
# [[Ελ Ματμάρ]]
# [[Ελ Ουλτζά (Ρελιζάν)|Ελ Ουλτζά]]
# [[Χαντ Εσκαλά]]
# [[Καλάα]]
# [[Λαχλέφ]]
# [[Μαζουνά]]
# [[Μεντιουνά (Αλγερία)|Μεντιουνά]]
# [[Μεντές (Ρελιζάν)|Μεντές]]
# [[Μερτζά Σιντί Αμπέντ]]
# [[Ουαριζάν]]
# [[Ουέντ Εσαλέμ]]
# [[Ουέντ Ριού]]
# [[Ουλέντ Αΐς]]
# [[Ουλέντ Ελ Τζεμάα]]
# [[Ουλέντ Σιντί Μιχούμπ]]
# [[Ραμκά (Ρελιζάν)|Ραμκά]]
# **Ρελιζάν'''
# Σιντί Χετάμπ
# Σιντί Λαζρέγκ
# Σιντί Μ'χαμέντ Μπεν Άλι
# Σιντί Μ'χαμέντ Μπεναουντά
# Σιντί Σααντά
# Σουκ Ελ Χαντ
# Γιελέλ
# Ζεμουρά

## Παραπομπές


## Εξωτερικοί σύνδεσμοι
* 
*   

Ρελιζαν
Post-disco

Ως ***Ποστ ντίσκο*** (αγγλικά: Post-disco) χαρακτηρίζεται ένα μουσικό είδος που πρωτοεμφανίστηκε στα τέλη της δεκαετίας του 1970. Ο όρος περιγράφει ένα κίνημα στην ιστορία της μουσικής που ξεκίνησε από μια πρωτοφανή αντίδραση εναντίον της ντίσκο στις Ηνωμένες Πολιτείες, η οποία οδήγησε σε εξέγερση στο Σικάγο, ακολουθούμενη από αστικές συλλήψεις, γνωστή και ως ''Νύχτα Κατεδάφισης της Ντίσκο'', 12 Ιουλίου 1979. Χιλιάδες ντίσκο άλμπουμ ανατινάχτηκαν εκείνη τη νύχτα. Η αντίδραση τελείωσε έμμεσα με την εμφάνιση της new wave στις αρχές της δεκαετίας του 1980. Κατά τη διάρκεια της παρακμής της, η ντίσκο έδειξε έναν ολοένα και πιο ηλεκτρονικό χαρακτήρα που σύντομα ευνόησε την ανάπτυξη διαφόρων μουσικών ειδών, όπως old-school hip hop, new wave και eurodisco, και ακολουθείται από μια υπόγεια μουσική σκηνή που ονομάζεται hi-NRG, η οποία ήταν η άμεση συνέχισή της ντίσκο.

Ένα αντεργκράουντ κίνημα της ντίσκο, πιο "γυμνό" και με "ριζικά διαφορετικούς ήχους", όπου δεν ήταν "ούτε ντίσκο ούτε RnB" έλαβε χώρα στην Ανατολική Ακτή. Γνωστή και ως post-disco, αρχικά χρησιμοποιήθηκε από urban contemporary καλλιτέχνες που εν μέρει ήταν απάντηση στην υπερ-εμπορευματοποίηση και καλλιτεχνική πτώση της ντίσκο κουλτούρας. Αναπτύχθηκε από rhythm and blues, την ηλεκτρονική πλευρά της ντίσκο, dub και διάφορα άλλα είδη. Υιοθετήθηκε από γκρουπ της Νέας Υόρκης όπως "D" Train και Unlimited Touch, όπου ακολούθησαν μια πιο urban προσέγγιση, ενώ γκρουπ όπως Material και ESG, το προσέγγισαν πιο πειραματικά. Η post-disco ήταν όπως και η ντίσκο μια αγορά που επικεντρωνόταν περισσότερο στα σινγκλ, και ελεγχόταν κυρίως από ανεξάρτητες δισκογραφικές εταιρίες που δημιουργούσε μια ποικιλία στα τσαρτ από τις αρχές μέχρι τα μέσα της δεκαετίες του 1980. Ο περισσότερος δημιουργικός έλεγχος ήταν στα χέρια των παραγωγών και των DJ, μια τάση που ξεπέρασε την εποχή της dance-pop.

Άλλα μουσικά στυλ που εμφανίστηκαν στην post-disco εποχή είναι τα dance-pop, boogie, και Italo disco ενώ οδήγησε στην ανάπτυξη των alternative dance, χάουζ και τέκνο. Η Μαντόνα και ο Μάικλ Τζάκσον θεωρούνται οι πιο επιτυχημένοι post-disco καλλιτέχνες.

## Παραπομπές


Κατηγορία:Μουσικά είδη
Κατηγορία:Rhythm and blues
StrangeZero

Οι **StrangeZero** είναι ελληνικό συγκρότημα ηλεκτρονικής μουσικής που ιδρύθηκε το 1998.

## Ιστορικό
### Πριν τους StrangeZero
Τα δύο μέλη γνωρίστηκαν για πρώτη φορά το 1984. Το 1990 ξεκίνησαν να ηχογραφούν μουσικά κάτω από διαφορετικές ονομασίες, χρησιμοποιώντας μόνο έναν sampler και έναν υπολογιστή Amiga 500. Συνδύαζαν φυσικούς ήχους, μαζί με breakbeats, μελωδίες acid και μελωδίες κιθάρας.

Μετά από κάποια χρόνια ο Stelios δούλεψε σαν ραδιοφωνικός παραγωγός, ενώ ο Io-V ακολούθησε σπουδές φαρμακευτικής στο Βελιγράδι.

### Σύγχρονη εποχή
Οι δύο τους έσμιξαν ξανά το 1998, όταν και αποφάσισαν να δημιουργήσουν μια ηλεκτρονική μπάντα. Η ονομασία του συγκροτήματος κάνει αναφορά σε όλες τις μειονότητες (συχνά αναφερόμενες ως μηδενικά), θέλοντας να περάσουν το μήνυμα ότι ένα μηδενικό μπορεί να αποκτήσει μια ταυτότητα και να γίνει κάτι, όταν είναι περίεργο και διαφορετικό.

Έχουν κυκλοφορήσει 8 άλμπουμ, 2 EP και 1 compilation. Επίσης έχουν συνθέσει μουσική για ντοκιμαντέρ και θεατρικά έργα. Τραγούδια τους έχουν κυκλοφορήσει και σε εμπορικά CD της Sony BMG. Μεγάλο μέρος της μουσικής τους έχουν αποφασίσει να το διαθέτουν δωρεάν στο διαδίκτυο ως ελεύθερο περιεχόμενο σύμφωνα με τις άδειες Creative Commons.

## Δισκογραφία
### Άλμπουμ
*2006 *Blue Trees, 7 Miles*  *(Jamendo)*
*2006 *Happens in a City* *(Jamendo)*
*2007 *Delusional Disorder* *(Jamendo)*
*2008 *The NeverLands* *(Jamendo)*
*2010 *Newborn Butterflies*
*2012 *In the Center of Being* *(Jamendo)*
*2014 *Nanofly* *(Jamendo)*
*2015 *Asty* *(Jamendo)*

### Singles και EPs
*2007 *Last Night*
*2008 *Walking Into Zero* *(Jamendo)*
*2011 *Future Is a Choice You Make* *(Jamendo)*
*2016 *Rapidly Unexpected* *(Jamendo)*

### Compilations
*2009 *Selections 10 Years (1999 - 2009)*

## Παραπομπές


## Εξωτερικοί σύνδεσμοι
* Οι StrangeZero στην ιστοσελίδα Jamendo
* Οι StrangeZero στην ιστοσελίδα Discogs
* Οι StrangeZero στην ιστοσελίδα musicbrainz.org

Κατηγορία:Ελληνικά συγκροτήματα ηλεκτρονικής μουσικής
Κατηγορία:Ελληνικά μουσικά συγκροτήματα
Αχεράδα

Η **Αχεράδα** ή **Αθερίδα** (αρχαία *Αθεράς* - γεν. της *Αθεράδος*) είναι ακρωτήριο του Αιγαίου Πελάγους στη δυτική ακτή του Θερμαϊκού Κόλπου, στα παράλια του Νομού Πιερίας. Είναι χαμηλό, επίπεδο ακρωτήριο (*γλώσσα*) και βρίσκεται ανάμεσα στη Σκάλα Κατερίνης και στη Σκάλα Ελευθεροχωρίου (όρμος Μεθώνης). Οι γεωγραφικές συντεταγμένες του είναι πλάτος 40°22′02΄΄ Βόρειο και μήκος 22°39′39΄΄ Ανατολικό. Μαζί με το Ακρωτήριο Επανομής, που βρίσκεται στην απέναντι ακτή του Θερμαϊκού και από το οποίο απέχει 10,5 ναυτικά μίλια, η Αχεράδα ορίζει το εσωτερικό και πιο «κλειστό» τμήμα του Θερμαϊκού Κόλπου.

Γύρω από το ακρωτήριο 
Αθερίδα υπάρχουν πολλές χοιράδες, δηλαδή ύφαλοι σε πολύ μικρό βάθος, που καθιστούν επικίνδυνη τη ναυσιπλοΐα στην περιοχή του. Δυτικά (1,5 χιλιόμετρο) από το ακρωτήριο υπάρχει λιμνοθάλασσα, η οποία στη βόρεια απόληξή της σχηματίζει τις μεγάλες αλυκές του Κίτρους.

## Πηγές
* Γεωργαλάς, Γεώργιος: Το λήμμα «Αθερίδα» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 379
* *Ελλάς: οδικοί-τουριστικοί χάρτες*, έκδ. Σ. Καπρανίδης & Ν. Φώτης, 22η έκδοση, Αθήνα 1995, σελ. 32

Κατηγορία:Ακρωτήρια του Αιγαίου
Κατηγορία:Γεωγραφικοί σχηματισμοί της Πιερίας
Μεγάλη Δούκισσα Μαρία Μιχαήλοβνα της Ρωσίας

Η **Μαρία Μιχαήλοβνα** (ρωσ. *Мария Михайлова Романова/Mariya Mikhailovna Romanova*, 9 Μαρτίου 1825 - 19 Νοεμβρίου 1846) του Οίκου των Ρομανώφ ήταν μεγάλη δούκισσα της Ρωσίας.

## Βιογραφία
Γεννήθηκε στις 9 Μαρτίου 1825 στη Μόσχα, και ήταν η πρώτη κόρη του Μιχαήλ Πάβλοβιτς της Ρωσίας και της Καρλόττας της Βυρτεμβέργης (''Ελένης Πάβλοβνας''), κόρης του Παύλου της Βυρτεμβέργης.

Η ανατροφή και η εκπαίδευσή της έλαβαν αυξημένη προσοχή και επιρροή από τη μητέρα της. Ο Μέγας Δούκας Μιχαήλ ήθελε πάρα πολύ έναν γιο, τον οποίο θα μπορούσε να τον μεγαλώσει σαν στρατιώτη. Αλλά όλα του τα παιδιά ήταν κορίτσια, των οποίων την ανατροφή άφησε στη γυναίκα του.

Το 1835 ένα παιδικό περιοδικό δημοσιεύθηκε με τον τίτλο "Παιδική Βιβλιοθήκη", αφιερωμένο στη Μεγάλη Δούκισσα Μαρία Μιχαήλοβνα (εκδότης AN Ochkin)

Η Μαρία ήταν γνωστή για την εύθραυστη υγεία της. Τα πρώτα σημάδια ασθένειας εμφανίστηκαν την παραμονή των εικοστών γενεθλίων της. Η Μεγάλη Δούκισσα πέθανε ξαφνικά σε ηλικία 21 ετών στις 19 Νοεμβρίου 1846 στη Βιέννη στην αγκαλιά του πατέρα της. Είναι θαμμένη στον Καθεδρικό Ναό Πέτρου και Παύλου στην Αγία Πετρούπολη.

## Τίτλοι
*9 Μαρτίου 1825 - 19 Νοεμβρίου 1846: *Η Αυτοκρατορική Υψηλότητα* Μεγάλη Δούκισσα Μαρία Μιχαήλοβνα της Ρωσίας

### Τιμητικές διακρίσεις
*  Κυρία Μεγάλου Κορδονιού του Τάγματος της Αγίας Αικατερίνης


EKATERINA and Maria MIKHAILOVNA by Hau.jpg|Η Μαρία μαζί με την μικρότερη αδελφή της, Αικατερίνη.
 Maria Michailovna by Smirnov after T.Neff (1840s).jpg|Η Μεγάλη Δούκισσα Μαρία Μιχαήλοβνα την δεκαετία του 1840.


## Παραπομπές


* Maria Mikhaylovna and her portrait
* Portrait in the. book. Maria Mikhailovna

Κατηγορία:Οίκος Ρομάνοφ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Αγνή της Βαυαρίας (μοναχή)

H **Αγνή**, γερμ. Agnes (1335 - 11 Νοεμβρίου 1352) από τον Οίκο του Βίττελσμπαχ ήταν κόρη του δούκα της Βαυαρίας & βασιλιά της Γερμανίας. Έγινε μοναχή.

## Βιογραφία
Ήταν η πέμπτη κόρη (4η από τον 2ο γάμο) του Λουδοβίκου Δ΄ δούκα της Βαυαρίας και της δεύτερης συζύγου του Μαργαρίτας Β΄ των Αβέν κόρης και κληρονόμου του Γουλιέλμου Α΄ κόμη του Αινώ & της Ολλανδίας.

Γεννήθηκε στο Μόναχο και μεγάλωσε στο μοναστήρι του μοναχών της Αγ. Κλάρας. Οι πέντε αδελφια της μοιράστηκαν την Άνω Βαυαρία, την Κάτω Βαυαρία, το Βρανδεμβούργο, το Αινώ και της Ολλανδία. Όταν οι συγγενείς της τής πρότειναν έναν ευγενή ως γαμπρό, εκείνη απέρριψε την πρόταση και εισήλθε στη μονή ως μοναχή. Ήταν πάντα ασθενούς υγείας και απεβίωσε στο Μόναχο σε ηλικία 17 ετών.

## Πρόγονοι





## Παραπομπές


## Πηγές
* Dunbar, Agnes Baillie Cunninghame. A Dictionary of Saintly Women, Vol. 1, Bell, 1904

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Αικατερίνη της Βαυαρίας

H **Αικατερίνη**, γερμ. Katherine von Bayern von Wittelsbach (π. 1361 - 1400) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε δούκισσα του Χέλρε & Γύλιχ.

## Βιογραφία
Ήταν η πρώτη κόρη του Αλβέρτου Α΄ δούκα της Βαυαρίας και της Μαργαρίτας των Πιαστ-Σιλεσίας, κόρης του Λουδοβίκου Α΄ δούκα του Μπζεγκ & Λεγκνίτσας.

Το 1368 μνηστεύθηκε με τον Εδουάρδο δούκα του Χέλρε, αλλά αυτός απεβίωσε το 1371, όταν η Αικατερίνη ήταν 10 ετών και εκείνος 35.

## Οικογένεια
Παντρεύτηκε το 1379 τον Γουλιέλμο Α΄ δούκα του Χέλρε και Γ΄ του Γύλιχ, ανιψιό του προηγουμένου. Δεν απέκτησαν απογόνους.

## Πρόγονοι





## Παραπομπές σε πηγές


Κατηγορία:Οίκος του Βίττελσμπαχ
Σιδωνία της Βαυαρίας

H **Σιδωνία**, (γερμ. Sidonia von Bayern von Wittelsbach, 1 Μαΐου 1488 – 29 Μαρτίου 1505) από τον Οίκο του Βίττελσμπαχ ήταν κόρη του δούκα της Βαυαρίας-Μονάχου.

## Βιογραφία
Ήταν η πρώτη κόρη του Αλβέρτου Δ΄ δούκα της Βαυαρίας-Μονάχου και της Κουνιγούνδης των Αψβούργων, κόρης του Φρειδερίκου Γ΄ δούκα της Έσω Αυστρίας, αρχιδούκα της Αυστρίας & βασιλιά της Γερμανίας.

Οι γονείς της υποσχέθηκαν να την παντρέψουν με τον Λουδοβίκο Ε΄ των Βίττελσμπαχ, εκλέκτορα του Παλατινάτου, αλλά η Σιδωνία απεβίωσε 17 ετών. Τελικά ο Λουδοβίκος Ε΄ νυμφεύθηκε την αδελφή της Σίβυλλα.

## Πρόγονοι





## Πηγές
* Helga Czerny (2005): Der Tod der bayerischen Herzöge im Spätmittelalter und in der frühen Neuzeit 1347–1579. Vorbereitungen – Sterben – Trauerfeierlichkeiten – Grablegen – Memoria, Munich: C.H. Beck, p. 708, ISBN 3-406-10742-7
* Katrin Nina Marth (2009): "Dem löblichen Hawss Beirn zu pesserung, aufnemung vnd erweiterung…". Die dynastische Politik des Hauses Bayern an der Wende vom Spätmittelalter zur Neuzeit (PDF) (dissertation), University of Regensburg, pp. 119–153

## Παραπομπές


Κατηγορία:Οίκος του Βίττελσμπαχ
Σαβίνα της Βαυαρίας

H **Σαβίνα**, γερμ. Sabina von Bayern von Wittelsbach (24 Απριλίου 1492 - 30 Αυγου΄στου 1564) από το νΟίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε δούκισσα της Βυρτεμβέργης.

## Βιογραφία
Ήταν η τρίτη κόρη του Αλβέρτου Δ΄ δούκα της Βαυαρίας και της Κουνιγούνδης των Αψβούργων, κόρης του Φρειδερίκου Γ΄ δούκα της Έσω Αυτρίας, αρχιδούκα της Αυστρίας & βασιλιά της Γερμανίας. 

## Οικογένεια
Παντρεύτηκε το 1513 τον Ούλριχ δούκα της Βυρτεμβέργης και είχε τέκνα:
* Χριστόφορος 1515-1568, δούκας της Βυρτεμβέργης.
* Άννα 1513-1530, απεβ. 17 ετών.

## Πρόγονοι




## Πηγές
* Πορτραίτα και Βιογραφίες Γερμανών

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Μαξιμιλιανή Μαρία της Βαυαρίας

H **Μαρία Μαξιμιλιανή της Βαυαρίας** (, 4 Ιουλίου 1552 - 11 Ιουλίου 1614) από τον Οίκο του Βίττελσμπαχ ήταν κόρη του Δούκα της Βαυαρίας.

## Βιογραφία
Ήταν η δεύτερη κόρη του Αλβέρτου Ε΄ της Βαυαρίας και της Άννας των Αψβούργων, κόρης του Φερδινάνδου Α΄, Αρχιδούκα της Αυστρίας & Βασιλιά της Γερμανίας.

Γεννήθηκε στη Βαυαρία και εκπαιδεύτηκε στη μουσική. Διδάσκαλός της ήταν ο Χανς Σάχινγκερ. Καθώς η Μαξιμιλιανή Μαρία εκτιμούσε τη μουσική, έγινε στενή φίλη με την οικογένεια του Ορλάντε ντε Λάσσους. Ζούσε στην Αυλή του αδελφού της Γουλιέλμου Ε΄ της Βαυαρίας. Αυτός τη φρόντιζε με στοργή και της είχε χορηγήσει ένα ετήσιο έσοδο 6.000 γκύλντερς. Μαζί με την αδελφή της Μαρία Άννα διοργάνωσαν τον γάμο της ανιψιάς τους Μαρίας Άννας με τον Φερδινάνδο Β΄, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας. Αφού έζησε τρία έτη στην Αυστρία με την αδελφή της, επέστρεψε στο Μόναχο το 1598.

Απεβίωσε 62 ετών και τάφηκε στον καθεδρικό της Ημετέρας Κυρίας στο Μόναχο.

## Πρόγονοι





## Παραπομπές


## Πηγές
* "Kurfursten of Bavaria 1500-1599". www.royaltyguide.nl. Archived from the original on 2010-06-02. Retrieved 2019-06-12.

Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Θηρεσία Βενεδίκτη της Βαυαρίας

H **Θηρεσία Βενεδίκτη** (γερμ. *Theresa Benedicta von Bayern von Wittelsbach*, 6 Δεκεμβρίου 1725 - 29 Μαρτίου 1743) από τον Οίκο του Βίττελσμπαχ ήταν κόρη του Εκλέκτορα της Βαυαρίας και Βασιλιά της Βοημίας & Γερμανίας.

## Βιογραφία
Η *Θηρεσία Βενεδίκτη Μαρία* ήταν η δεύτερη κόρη του Καρόλου Ζ΄ της Αγίας Ρωμαϊκής Αυτοκρατορίας και της Μαρίας Αμαλίας των Αψβούργων, κόρης του Ιωσήφ Α΄ της Αγίας Ρωμαϊκής Αυτοκρατορίας.

Γεννήθηκε στο Ανάκτορο Νύμφενμπουργκ. Αδέλφια της ήταν ο Μαξιμιλιανός Γ΄ Ιωσήφ, η Μαρία Αντωνία (σύζυγος του Φρειδερίκου Χριστιανού της Σαξονίας), και η Μαρία Άννα Ιωσηφίνα (σύζυγος του Λουδοβίκου Γεωργίου του Μπάντεν-Μπάντεν).

Ασθένησε από ευλογιά ή ανεμοβλογιά και απεβίωσε 17 ετών στη Φρανκφούρτη. 

## Πρόγονοι





## Πηγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living]* (in French). Bourdeaux: Frederic Guillaume Birnstiel. 1768. p. 40.

## Παραπομπές


Κατηγορία:Οίκος του Βίττελσμπαχ